চাকদহে বিজেপির পরিবর্তন সংকল্প যাত্রা, SIR ও CAA–র সমর্থনে সভা ঘিরে চাঞ্চল্য

চাকদহ: চাকদহ স্টেশন (Chakdah) সংলগ্ন ঘোড়া স্ট্যান্ডে শুক্রবার বিকেল সাড়ে চারটের সময় অনুষ্ঠিত হল বিজেপির (BJP) পরিবর্তন সংকল্প যাত্রার সভা। সভায় মূলত SIR এবং CAA-র সমর্থনে বক্তব্য রাখেন উপস্থিত নেতারা। মঞ্চে ছিলেন চাকদহ বিধানসভার বিধায়ক বঙ্কিম ঘোষ, রানাঘাটের (Ranaghat) সাংসদ জগন্নাথ সরকার, বিজেপি নেতা অর্জুন সিং, সজল ঘোষ–সহ দলের অন্যান্য নেতা-কর্মী। পথচলতি বহু সাধারণ মানুষও থেমে সভা শোনেন।

সভায় বক্তব্য রাখতে গিয়ে সজল ঘোষ বলেন, “এই সভার জায়গা একেবারে সঠিক। আপনাদের লাস্ট ট্রেন মিস হলে যেমন প্ল্যাটফর্মে বসে থাকতে হয়, তেমনই সিদ্ধান্ত নিতে দেরি করলে রাজনৈতিক ক্ষেত্রেও ক্ষতি হবে। সিদ্ধান্ত এখন মানুষকেই নিতে হবে।”

আরও পড়ুন: ৩৫ টাকার টিকিটে এক কোটি! পুরুলিয়ার ফুটবল খেলোয়াড়ের জীবনে রাতারাতি পরিবর্তন

চাকদহ পৌর বোর্ড নিয়ে তিনি আরও বলেন, “পশ্চিমবঙ্গ পৌর উন্নয়ন দপ্তর চাকদহ পৌরসভাকে যেসব নোটিশ দিয়েছে, তার উত্তর এখনও দেওয়া হয়নি। আমাদের ধারণা—তারা হয়তো দেবে না। এটা এখন তাদের নিজেদের মধ্যেকার বিষয় হয়ে দাঁড়িয়েছে,” মন্তব্য সজলবাবুর। সভা ঘিরে এলাকায় স্বাভাবিকভাবেই রাজনৈতিক উত্তাপ বাড়ে।